Document ID: 32003R0337

Kommissionens forordning (EF) nr. 337/2003
af 21. februar 2003
om suspension af anvendelsen af ordningen med dobbeltkontrol for visse tekstilvarer med oprindelse i Ukraine
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2001/33/EF af 19. december 2000 om undertegnelse af aftalen i form af brevveksling mellem Det Europæiske Fællesskab og Ukraine om forlængelse og ændring af aftalen mellem Det Europæiske Økonomiske Fællesskab og Ukraine om handel med tekstilvarer, paraferet den 5. maj 1993, senest ændret ved aftale i form af brevveksling, paraferet den 15. oktober 1999, samt om bemyndigelse til midlertidig anvendelse(1), særlig artikel 4, og
ud fra følgende betragtninger:
(1) Aftalen mellem Det Europæiske Fællesskab og Ukraine om handel med tekstilvarer(2), senest ændret ved en aftale mellem parterne, som blev gennemført ved Kommissionens forordning (EF) nr. 475/2002(3), fastsætter i artikel 2, stk. 1, at Kommissionen og Ukraine senest seks uger inden udgangen af hvert aftaleår afholder konsultationer for at undersøge, om det er nødvendigt at opretholde dobbeltkontrollen for kategorierne i bilag III til aftalen eller eventuelt at suspendere dobbeltkontrollen for visse kategorier.
(2) I oktober 2002 blev der afholdt konsultationer for at undersøge, om det fortsat var nødvendigt at anvende dobbeltkontrolordningen for visse tekstilvarer. Som resultat af disse konsultationer blev parterne enige om at suspendere dobbeltkontrolordningen for én tekstilvare.
(3) Det er hensigtsmæssigt, at denne forordning træder i kraft øjeblikkeligt, så de erhvervsdrivende hurtigst muligt kan blive underrettet om fordelene derved.
(4) Foranstaltningerne i denne forordning er i overensstemmelse med udtalelsen fra Tekstiludvalget -
UDSTEDT FØLGENDE FORORDNING:
Artikel 1
Bilaget til denne forordning erstatter bilag III til aftalen mellem Det Europæiske Fællesskab og Ukraine om handel med tekstilvarer, hvori er angivet varer, der ikke er undergivet kvantitative lofter, men er omfattet af ordningen med dobbeltkontrol, der er omhandlet i aftalens artikel 2, stk. 1, andet afsnit.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2003.

Labels: 1
15
18